Nordjyllands Politi gravede onsdag efter gamle våben i en have i Hasseris i Aalborg. Torsdag indstiller de arbejdet.

Nordjyllands Politi har torsdag afsluttet gravearbejdet i en have på Kastanievej i Hasseris. De fandt ikke noget, og afslutter derfor deres efterforskning på stedet. Politiet havde ellers en forventning om, at der var gravet gamle våben ned på adressen, hvorfor de onsdag gravede i haven. - Vi har ikke fundet effekter af betydning for sagen. Derfor forlader vi området, siger politikommissær Lene Madsen. Hun under understreger, at beboerne på adressen ikke har forbindelse til sagen, ligesom beboerne i området ikke har noget at være bekymret for. Nordjyllands Politi vil ikke kommentere sagen yderligere.